Jelasin soal Mohd Syamsuri Mustafa  dalam bahasa melayu dong

Mohd Syamsuri Mustafa (Jawi: محمد شمسوري مصطفى) merupakan pemain bola sepak Malaysia yang bermain sebagai penjaga gol bersama T-Team di Liga Perdana Malaysia.

Syamsuri memulakan kerjaya bola sepaknya bersama Terengganu. Dia membantu Terengganu untuk menjadi naib juara Piala FA Malaysia pada 2004. Pada tahun ini juga Syamsuri berjaya menempatkan diri selaku penjaga gol terbaik Malaysia dan berjaya merampas posisi nombor satu penjaga gol Malaysia yang dipegang Azmin Azram Aziz.

Bersama Malaysia, Syamsuri bermula sebagai penjaga gol nombor dua dibelakang Azmin Azram Aziz. Dia antara pemain yang pernah beraksi bersama Brazil pada tahun 2002. Syamsuri mula beraksi sebagai penjaga gol utama pada kejohanan Piala Tiger 2004. Selepas itu, dia mula menjadi pilihan sebagai penjaga gol utama Malaysia. Pada Sukan Asia Tenggara 2003 (kejohanan untuk pasukan bawah 23 tahun), Syamsuri menjadi penjaga gol pertama Malaysia yang berjaya menjaringkan gol di peringkat antarabangsa.  Dia menjaringkan gol tersebut ketika perlawanan separuh akhir menentang Vietnam. Dia juga menjadi penjaga gol Asia pertama menjaringkan gol terpanjang tersebut yang terhasil pada tahun 2003.

Pada musim 2005/06, Syamsuri telah dianugerahkan sebagai Penjaga Gol Popular dan Pemain Popular dalam Anugerah Bolasepak Malaysia Coca-Cola FAM 2005-2006.

Pada musim berikutnya, Syamsuri gagal menempatkan diri dalam skuad Piala Asia 2007 Malaysia. Ini kerana Persatuan Bola Sepak Terengganu telah menggantungnya dari menyertai mana-mana perlawanan bola sepak atas masalah disiplinnya. Sejak itu, Syamsuri gagal menempatkan diri dalam skuad Malaysia dan posisinya selaku penjaga gol nombor satu Malaysia dirampas Mohd Helmi Eliza Elias dari Kedah. Tambahan pula penghijrahannya ke Pahang mengakibatkan prestasinya merudum.

Pada tahun 2009, Syamsuri berhijrah ke T-Team. Dia kemudian menerima panggilan untuk kelayakan Piala Asia 2011 bersama pasukan Malaysia.